αρχοντος πεισιθεου του ξενωνος μηνος ιλαιου επι τοισδε απεδοτο λυσιας ευφρονιου τωι απολλωνι τωι πυθιωι σωμα γυναικειον αι ονομα νικομαχα το γενος οικογενη τιμας αργυριου μναν τεσσαρων και ταν τιμαν εχει πασαν καθως επιστευσε νικομαχα τωι θεωι ταν ωναν εφ ωιτε ελευθερα ειμεν και ανεφαπτος απο παντων τομ παντα βιον ποιεουσα ο κα θελη και αποτρεχουσα οις κα θελη. βεβαιωτηρ κατα τον νομον τας πολιος καλλειδας ευκλειδα. ει δε τις κα απτηται νικομαχας επι καταδουλισμωι βεβαιον παρεχοντων τωι θεωι ταν ωναν ο τε αποδομενος λυσιας ευφρονιου και ο βεβαιωτηρ καλλειδας κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες νικομαχαν ως ελευθεραν εουσαν αζαμιοι εοντες και ανυποδικοι πασας δικας και ζαμιας. μαρτυροι οι ιερεις του απολλωνος πραξιας ανδρονικος και οι αρχοντες ευδοκος αγησιλαος γλαυκος και ιδιωται μενης φιλοκρατης θευφραστου ανδρομενης θεοδωριδα ξενων ξενωνος αριστιων νικανδρου τιμοκριτος ευκλειδας.
Phokis — Delphi — 150-140 BC
 150-140 BC